**පූවත්පත් නිචේදනය**

**පෝලන්ත විදේශ කටයුතු නියෝජ්‍ය අමාත්‍ය ගරු ලෙස්සෙක් සොසිවිකා මැතිතුමා ශ්‍රි ලංකාවට පැමිණෙයි.**

ඔක්තෝබර් 5 – 7 දිනවල දී ශ්‍රී ලංකාවේ සංචාරයක නියැලෙන පෝලන්ත විදේශ කටයුතු නියෝජ්‍ය අමාත්‍ය ගරු ලෙස්සෙක් සොසිවිකා මැතිතුමා අද (10/6) වැඩබලන විදේශ කටයුතු අමාත්‍ය ගරු හර්ෂ ද සිල්වා මැතිතුමා හමුවීමට නියමිතය.

මෙම රැස්වීමෙන් අනතුරුව, ශ්‍රී ලංකාව හා පෝලන්තය අතර සංචාරක හා ද්විත්ව බදුකරණය වැළැක්වීම යන ක්ෂේත්‍රවල සහයෝගීතාව පිලිබඳවත් ආදායම මත බදුවලට අදාළව බදු මුදල් ගෙවීම පැහැර හැරීම වැළැක්වීම පිළිබඳවත් ගිවිසුම් දෙකකට අත්සන් තබන ලදී.

නව දිල්ලියේ පිහිටි පෝලන්ත තානාපති කාර්යාලයේ නිලධාරින් හා පෝලන්තයේ ව්‍යාපාරික අංශයේ සාමාජිකයන්ගෙන් සැදුම්ලත් නියෝජිතයින් 20 දෙනෙකුගේ කණ්ඩායමක් පෝලන්ත ගරැ විදේශ කටයුතු නියෝජ්‍ය අමාත්‍යවරයා සමඟ මෙම සංචාරයට එක් විය.  ව්‍යාපාරික අංශ සාමාජිකයින්ට ඉදිරියේදී ඇති කරගත හැකි සබඳතා පිළිබඳච සොයාබැලීම සඳහා අවස්ථාවක් ලබාදෙමින් ලංකා වාණිජ මණ්ඩලය විසින් ඔක්තෝබර් 06 වැනි දින සිනමන් ග්‍රෑන්ඩ් හෝටලයේදී ව්‍යාපාරික සංසදයක්ද සංවිධානය කරන ලදී.

“මොන්සිග්නෝර් සලෙස්කිගේ මහනුවර හා සබැදි අපූර්ව සිදුවීම” (The curious case of Monsignor Zaleski in Kandy) යන මැයෙන් වාර්තාමය වැඩසටහනක්ද ඔක්තෝබර් 06 වැනි දින බණ්ඩාරනායක ජාත්‍යන්තර අනුස්මරණ සම්මන්ත්‍රණ ශාලා පරිශ්‍රයේදී තිරගත කරන ලදී. මෙම වාර්තාමය වැඩසටහන මගින් 1893 වසරේදී පූජක අභ්‍යාස ආයතනයක් පිහිටුවීම සදහා මහනුවර තෝරාගත් පෝලන්ත ජාතික අගරදගුරුතුමෙකු පිළිබඳව කියවෙයි. මෙය තිරගත කරන ලද්දේ ජනතාව සාමාන්‍යයෙන් නොදන්නා දෙරට අතර පැවති සමීප සබඳතා පිළිබඳව හුවාදැක්වීමේ අරමුණෙනි. මෙම නියෝජිත කණ්ඩායම කර්මාන්ත හා වාණිජ අමාත්‍ය ගරැ රිසාද් බදුර්දීන් මැතිතුමා සමගද බස්නාහිර පළාතේ ආණ්ඩුකාර ගරු කේ.සී. ලෝගේස්වරන් මැතිතුමා සමඟද රැස්වීම් පැවැත්විය.

2015.10.02